
Številka: 061-0001/2023
Datum: 30.9.2025

OBČINSKI SVET OBČINE IG


[bookmark: _Hlk205967674]ZADEVA: ODLOK o ustanovitvi organa skupne občinske uprave »Skupna občinska uprava 5G«



Predlagatelj: Župan Zlatko Usenik

Poročevalec: Janez Miklič, direktor  občinske uprave

Namen: Obravnava in sprejem predloga odloka v drugem branju

Pravna podlaga: 
· Zakon o lokalni samoupravi (Uradni list RS, št. 94/07 – UPB, 76/08, 79/09, 51/10, 40/12 – ZUJF in 14/15 – ZUJFO, 11/18-ZSPDSLS-1, 30/18, 61/20-ZIUZEOP-A in 80/20-ZIUOOPE), 62/24 – Odl. US in 102/24 – ZLV-K), 
· Zakon o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21, 44/22 – ZVO-2, 44/22 – ZVO-2 in 17/25),
· Statut Občine Ig (Uradni list RS, št. 39/6 in 28/25)
 
                      
Obrazložitev: 
Zakon o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21 in 44/22 – ZVO-2) v 26. členu določa, da je občina upravičena  do sredstev iz državnega proračuna za sofinanciranje določenih nalog, ki so taksativno naštete (naloge občinskega inšpekcijskega nadzorstva; občinskega redarstva; pravne službe;  občinskega pravobranilstva; notranje revizije; proračunskega računovodstva; varstva okolja; urejanja prostora; civilne zaščite; požarnega varstva, urejanja prometa in informatike). Občina je do sredstev upravičena za sofinanciranje navedenih nalog v višini 30 % v prejšnjem letu realiziranih odhodkov njenega proračuna za financiranje skupnih občinskih uprav, če je vključena v skupno občinsko upravo z najmanj tremi občinami in se zanjo opravlja najmanj ena naloga. Višina sofinanciranja se poveča za pet odstotnih točk za vsako dodatno nalogo, ki jo skupna občinska uprava opravlja za vse občine, vključene v skupno občinsko upravo, pri čemer skupna višina sofinanciranja ne sme preseči 55 % sredstev za plače in druge izdatke ter prispevke delodajalca zaposlenim v skupnih občinskih upravah. 

Odlok o ustanovitvi organa skupne občinske uprave »Skupna občinska uprava 5G« je bil objavljen v Uradnem glasilu e-občina, št. 41/23 in se uporablja od 1. januarja 2024.

Razlogi za sprejem:
Občinski svet Občine Škofljica je na 20. redni seji z dne 22.5.2025 sprejel sklep o izstopu Občine Škofljica  iz organa Skupne občinske uprave 5G. Skladno s tem je Občina Škofljica do 30.6.2025 obvestila župane občin ustanoviteljic in vodjo  skupne občinske uprave 5G o izstopu iz skupne občinske uprave.

Sedežna Občina Grosuplje je posledično spremenila Odlok o ustanovitvi organa skupne občinske uprave »Skupna občinska uprava 5G« predvsem v delu, ki se nanaša na število občin ustanoviteljic in v delu, ki se nanaša na razdelitev financiranja med občinami ustanoviteljicami. Vsebina samega odloka se ni bistveno spremenila. S 1. januarjem 2026 tako v Skupni občinski upravi 5G, ki opravlja predvsem naloge redarstva, inšpektorata in civilne zaščite, ostajajo občine Grosuplje, Ivančna Gorica in Ig. 

Osnutek odloka je v prvem branju obravnaval in sprejel občinski svet na 26. redni seji dne 3.9.2025 z dvema dopolnitvama in sicer:
· V 3 odstavku 8. člena se doda: in sodelujejo pri reševanju postopkov na 2. stopnji.
· V 2 odstavku 19. člena se doda beseda lahko
Pravna stroka nasprotuje dodatku v 8. členu odloka zaradi »načela samostojnosti«, saj uradna oseba, ki vodi upravni postopek in odloča v upravnih zadevah, je pri odločanju samostojen in neodvisen. Se pa strinja, da se 2 odstavek 19. člena glasi: Posamezne občine ustanoviteljice lahko koristijo storitve vseh področij, ki se izvajajo.  


Predlog sklepa:
[bookmark: _Hlk132106305]Občinski svet Občine Ig potrjuje predlog Odloka o ustanovitvi organa skupne občinske uprave »Skupna občinska uprava 5G«.




                                                                                                      Zlatko Usenik                                                                              
                                                                                                            ŽUPAN










































Priloga:
· Odlok o ustanovitvi organa skupne občinske uprave »Skupna občinska uprava 5G« (predlog)

